== Avoin henki ==
Cleanubuntu on hyvä esimerkki hengestä jota esiintyy avoimessa maailmassa. Ei tarvitse olla itse koodaaja tai ammattilainen. Monesti riittää että on idea ja että joku samanmielinen huomaa idean. Joku ilmoitti kaipaavansa ohjelmaa, ohjelmaa ei ollut etukäteen olemassa joten joku lähti kirjoittamaan sopivaa ohjelmaa, ohjelma sai huomiota, ja huomion seurauksena muita ohjelmoijia. 

Foorumille tuli lähes kolme sivua kommentteja miten ohjelmaa voisi parantaa. Neuvot ja pyynnöt vaihtelivat sql-koodeista, tiedoston nimiin mitkä kuuluvat poistaa. 

=== Ystävällisyys koodissa ===

Olemme kaikki olleet joskus aloittelijoita, ja molemmat projektin omistajat ovat myös aloittelijoita tavalla tai toisella. Kumpikin vasta opettelee bashin käyttöä, mutta sitähän tämä on, opettelua tekemällä. Väitän, että kukaan ei opi muutakuin tekemällä ja harjoittelemalla. Tietysti kirjaviisaus on aina hyvästä, mutta vasta käytännön ongelmat opettavat.
Allekirjoittanut ainakin ottaa aina mielellään kritiikin vastaan, eritoten jos siinä samalla pyritään opettamaan parempaa ohjelmointitapaa, tai ohjelmointia yleensäkin. 

Tämän takia koodissa onkin pyritty yksinkertaiseen ja helposti luettavaan koodiin, tietysti myös samalla optimoiden siinä missä kyvyt antavat myöten. 
